פירוש נוסף ערך זה עוסק ביצרנית רכב. אם התכוונתם למשמעות אחרת, ראו טאטרה.
תבנית {{חברה מסחרית}} ריקה מתוכן. יש להזין פרמטרים בערך או בוויקינתונים. 
**טטרה** (בצ'כית: **Tatra**) היא יצרנית רכב השוכנת בעיר קופריביצה (אנ') בצ'כיה. החברה נוסדה בשנת 1850 בשם Nesselsdorfer Wagenbau-Fabriksgesellschaft כיצרנית כרכרות ועגלות, ובשנת 1897 ייצרה את המכונית הממונעת הראשונה במרכז אירופה, בשם פרזידנט (Präsident).

בשנת 1919 שונה שם החברה לטטרה, על שם הרי הטטרה. טטרה היא יצרנית הרכב השלישית בוותק בעולם לאחר דיימלר ופג'ו. החברה הפסיקה לייצר מכוניות בשנת 1999, אולם היא ממשיכה בייצור משאיות בהנעה בכל הגלגלים: 4X4,‏ 6X6,‏ 8X8,‏ 10X10,‏ ו-12X12.

שנים ראשונות
------------

משאית צבאית מדגם Tatra T813, בעלת הנעה 8X8. טטרה ידועה בזכות משאיותיה בעלות יכולת עבירות בתנאי שטח קשים ביותר.
משאית מרוצים של טטרה
מייסד חברה טטרה, איגנץ שוסטלה (1822–1891), החל בייצור כרכרות סוסים בעיר קופריביצה שבמוראביה בשנת 1850. בשנת 1891 החל אף בייצור קרונות רכבת. בשנת 1890 החל מעסיק בחברתו את הוגו פישר פון רוסלרשטאם כמנהל טכני. לאחר מותו של שוסטלה נטל פון רוסלשטראם את ניהול החברה ובשנת 1897 רכש רכב מתוצרת בנץ. רכב זה שימש השראה ליצירת כלי הרכב הממונע הראשון מתוצרת טטרה, ה-NW פרזידנט, אשר הוצג לציבור בווינה בשנת 1897. החברה קיבלה הזמנות למכוניות נוספות, ותחת הנחייתו של המהנדס האנס לדווינקה יוצרו 10 מכוניות נוספות.

בשנת 1900 ייצרה החברה רכב שכולו פרי תכנונו ועיצובו של לדווינקה, דגם A, עם מנוע הנעה אחורית בנפח 2,714 סמ"ק ומהירות מרבית של 40 קמ"ש. מדגם זה יוצרו 22 מכוניות. בשנת 1902 החל ייצור דגם B (NW דגם B) עם מנוע מרכזי, אולם אז עזב לדווינקה את החברה ועבר לעסוק בפיתוח מנועי קיטור. הוא שב לעבודתו בחברה בשנת 1905 ופיתח את דגם S, עם מנוע 4 בוכנות בנפח 3,308 סמ"ק. בשנת 1904 בנתה החברה 3 יחידות של דגם NW D שהורכב עליו מנוע מרכזי. בין השנים 1904–1906 ייצרה את דגם NW E. ייצור כלי הרכב בחברה נפגע כאשר בשנת 1912 פרצה שביתה במפעל, אשר נמשכה 23 שבועות ואילצה את עזיבתו של מנהל החברה פון רוסלרשטאם.

בין השנים 1933–1942 בנתה החברה את ה-טטרה 75. יוצרו 4,501 יחידות.

בשנת 1935 בנתה החברה את אב הטיפוס של המכונית המשפחתית **טטרה 90**.

בין השנים 1936–1950 ייצרה החברה את מכונית הסלון **טטרה 87** (3,056 יחידות).

בזמן הפרוטקטורט של בוהמיה ומוראביה, לאחר השתלטות גרמניה הנאצית על צ'כיה, ב-15 במרץ 1939, מספר חודשים טרם תחילת מלחמת העולם השנייה, כפו הגרמנים משלטונות צ'כיה לפתח ולייצר את דגמי משאיות "טטרה 81" לתועלתם. רוב המשאיות שימשו את משטרת הסדר, אבל מספר משאיות שימשו גם את הוורמאכט.

בשנת 1957 בנתה החברה את מכונית המרוץ **טטרה 605**.

טטרה וצה"ל
----------

ב-2004 קנה צה"ל 302 משאיות טקטיות בתצורת 6X6 תוצרת ATC מתוצרת טטרה.

תמונות
------

* "טטרה 30" "טטרה 30"
* "טטרה 90", שנת 1935 "טטרה 90", שנת 1935
* "טטרה 77"" "טטרה 77""
* "טטרה 87", שנת 1941 "טטרה 87", שנת 1941

קישורים חיצוניים
----------------

ויקישיתוף מדיה וקבצים בנושא **טטרה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* 
* אתר חברת טטרה
* מבחן שטח לטטרה ATC 6X6

הערות שוליים
------------

1. ↑  פרוטקטורט - מדינת חסות
2. ↑  על הפרוטקטורט הכריז אדולף היטלר ב-15 במרץ 1939 במצודת פראג, בעקבות כניסת הוורמאכט לשטחי צ'כוסלובקיה, וההכרזה על עצמאות סלובקיה
3. ↑  "טטרה 81" בשרות הורכמאכט kfzderwehrmacht.de/Homepage\_english/Motor\_Vehicles/Czechoslovakia/Tatra/Tatra\_T\_81
4. ↑  Subsidiary Has Signed an Agreement Worth $54 Million to Supply 302 Trucks